Iswilhan, tɛac lḥif nettat d twacult-is, ffɣen-d si taddart-nsen acku xeddmen lbaṭel di telmeẓyin ladɣa tid yeɣran, yessen-itt mi yaɛreḍ ad asen-yefk afus n tallelt, yewwi-tnid ad ɛacen deg uxxam-is. Iswilhan iswi-ines ad tuɣal ɣer laqraya-is yerna ad d-terr ttar seg wat taddart-is ixedmen lbaṭel deg-s akked telmeẓyin nniḍen i tt-yecban. Yugurten iɛawen-itt tewweḍ ɣer lebɣi-s, terra-d ttar-is yerna tkemmel taɣuri-is, tuɣal d taselmadt, zewjen ɛacen di lehna d tumert ladɣa mi yerna ɣur-sen uqcic, Yugurten ibeddel taɣult, yuɣal d aselmad ula d netta, yettu laḥzen iɛac nṣib-is n lferḥ, iɛac ddunit akken i ttyebɣa.